Nuuskommentaar: Mishandelde Zuma kry een uit nege | Maroela Media
Na 'n tydjie van relatiewe stilte, weens 'n rits oorsese reise, is pres. Jacob Zuma met mening terug in die openbare oog en hy is nog net so verleentheidwekkend soos altyd.
Dat die EFF en Cope Zuma "as misdadiger" nie in die parlement wil aanhoor nie, dra by tot 'n drama wat uiteindelik nie gevolgloos gaan wees nie.
Suid-Afrikaners weet lank reeds Zuma is nie 'n intellektuele reus nie en dit wys deurlopend in sy presidentskap. Tog word ook aanvaar 'n regeringshoof sal onmoontlik alles van alles weet, hoewel heelwat meganismes in die owerheidsektor in werking is om die fiksie lewend te probeer hou dat 'n hoof altyd meer as sy ondergeskiktes weet.
Dit was Zuma wat self gister die kwessie van die ekonomiese negepuntplan as deel van sy antwoordsessie in die parlement genoem het. En ja, hy het weer die belangrikheid daarvan beklemtoon. Dis immers al verskeie kere in die parlement voorgehou as "Zuma se plan."
Maar toe die opposisie (weliswaar 'n bietjie laerskoolagtig) Zuma vra om die nege punte van die plan te noem, kon hy niks verder kom as om te sê dat landbou een van hulle is nie en het toe soos gewoonlik aan die giggel gegaan.
Een uit nege is 'n verleentheid. Boonop, as 'n mens Zuma se uitlatings oor landbou oor die afgelope jaar of twee bymekaar sit, blyk dit dat hy heeltemal niks van landbou weet nie.
Dis eenvoudig minder as die kritiese kennisvlak wat nodig is om presidensiële leiding te kan gee.
Zuma het eerder gevra dat die parlementêre gesagsbekleërs (mense wat hy self met die hand uitgesoek en laat aanstel het) hom begin beskerm teen die "mishandeling" wat hy gereeld tydens sy besoeke aan die parlement ervaar. Hy het weer eens daarop gesinspeel dat hy, as president, meer respek as dit verdien.
Dan het hy ook werklikheidsvreemd die ANC se verliese tydens die munisipale verkiesing, veral in sekere metro's, probeer wegpraat. In sy illusiewêreld is die ANC wat hy lei (weliswaar dikwels op ondermynende wyse) nog netjies onaangeraak.
En terwyl hy werklikheidsverwyderd aankarring, is daar sowat 70 ANC-LP's wat, as die verkiesingsuitslae met die volgende verkiesing volgehou gaan word, sonder werk gaan sit. Dis nou afgesien van 'n horde ondersteuningsposte wat weens 'n kleiner ANC "kwota" van setels in die slag bly en nuwe poste by ander partye skep. En die benoudes weet hoe langer Zuma aan die mag vasklou, hoe beter raak die kanse dat daar 'n groot uitskud kan kom.
Netwerk 24 se dagblaaie bespreek vandag weer die skadelike Zuma-invloed in hul gedeelde hoofartikel, "Hoe langer Zuma bly, hoe groter die skade".
Die omstrede Zoeloekoning, Goodwill Zwelithini, het onlangs die kwessie minder gesofistikeerd aangeroer toe hy gesê het onder Zuma se (voortgesette) presidentskap is die land daarmee heen. Die koning het ewe groothartig aangebied om die land saam met sy mense te regeer as Zuma-hulle opsy staan, iets waarvoor hulle glo deur Goddelike bemagtiging goed toegerus is.
Hoe gouer Zuma besef sy openbare beeld kan nie herstel word nie en sy lawwe optredes en opmerkings (aangevul deur opmerkings wat vir haatspraak ondersoek word) sy beeld onherstelbaar beskadig het, hoe gouer sal die land weer kan koers kry, al is Zuma lank nie die enigste probleem waarmee die land worstel nie.
Hy kan eerder probeer om 'n goeie skeut respek as nalatenskap te monster deur instansies wat hom (nog) blindelings steun, aan te moedig om sy politieke heengaan met waardigheid te aanvaar.
So, eintlik is dit 0 uit 9!
Ek laat sak my kop in skaamte …
Die hele parlement is n sirkus………….en Zuma is die hoof nar!!!
'n Goeie skeut respek nalaat??? HA HA HAAA
Andries Strydom · 3 jaar gelede
Jy verdien respek, jy kry dit nie!
Stem saam: Respek word VERDIEN, dit is NIE 'n reg nie. Ek lees nou die dag 'n beriggie op News24 waarin Brian Molefe (ook maar 'n nar op sy eie) die volgende oor Zume te sê het: "President Zuma is a very nice person. We always talk about cattle and rural things. He told me: 'Why in rural areas do they use the dung of a cow to beautify a home, but they can never use the dung of a human being?" REALLY?!?!?!!!!! Dit is 'n onderwerp wat vir hom interessant is? Waaroor hy dink en wonder?? I rest my case ……
Kolskoot kommentaar en mooi Afrikaans! Ek gaan net gou vir my n skeut koek sny! Groete.
Liewer 'n skeut brandewyn:))
Waar is die respek vir sy land en sy mense!!!!!!!!!!!!!!!!!!!!!
Miskien so vroeg oggend n skeut Oudemeester skink. Ons is mos van Afrika." Meide die kummer und meide die smertz."
Therresa · 3 jaar gelede
O gits Humor, versigtig met die woorde – maak nie saak dat ons die betekenis ken nie!! :)
Toffies word geeet Zoempie! Cowboys dont cry!
Patricia Morris · 3 jaar gelede
Die president en sy dinge. Eish!
Pootseer · 3 jaar gelede
Wat kan 'n mens anders se as net "EEEIIISSSHHH!!!!! Hoe kyk die res van die wereld na ons; ons almal word seker as leekoppe geklas!
LMGA! Beesmis om huise te versier??? Rerig? Geen wonder Zumpie het so 'n gagga uitkyk op die lewe nie.
Knersus dis reg, jyt reg gelees..vandag nog gebruik hulle tradisioneel vars beesmis en modder gemeng om hulle hulle aan die buitekant mee af te werk. Dit raak harder en as gewone modder, gemeng met vars beesmis…diiiisss die een…
Ag shame zumpies te vreeslik ……… jy voel mishandel ??? hoe dink jy voel ons???
Hy word mishandel wat n grap!!! Die land is in sy kanon asgevolg van sy onkundigheid en hy wil sulke snert kwyt raak dit is nou die mentaliteit van n asbakkie!!!!! Without prejudice!!!!!
Dit het gister op TV maar bra sleg gelyk toe Jakob Zuma net die een punt kon onthou het van hulle 9 punt plan – 1 uit 9
Ag tog wanneer vat die ou sy pie en waai! Hy het al genoeg skade aangerig.
Weereens is jy in die kol Herman met n baie goeie rubriek. Eerstens as ek Zuma moes gradeer sou hy gelukkig gewees get met n
-9 uit9. Tweedens sal hierdie land nie vir hom respek hê nie want hyt nie respek vir die land nie want hyt dit droog gemelk. Ek wonder of hy ooit soos Pres Mandela ooit die geskiedenis boeke sal haal.
Jan, wees verseker: hy sal die geskeidenis boeke haal, maar vir al die verkeerde redes, verkragter, swendelaar, leunnaar, dief, korrupsie, kansvatter, egoïs, arrogansie, ens, ens, ens ……..
Zuma is besig om die ANC te laat verkrummel. As dit so aangaan gaan daar nie veel van die party teen 2019 oor wees nie. Hoe kan die Afrikaner hierdie situasie benut?
Ek het gedink êrens in die anc is iemand met bietjie breinkrag en wat sal oorneem – maar niks!!!
Hel die man is n skande en n GROOT verleentheid …hoe kies mense SO iemand as jou leier … maar lekker dom
ekke.. · 3 jaar gelede
Die wat wel gekyk het, sal merk dat hy (zumpi) ook weer ongemaklik geraak het in die antwoordsessie, weereens die middelvinger ding gebruik het. Die wat hom en sy lyftaal gereeld dophou, sal merk dat hy dit doen sodra hy ongemaklik is en voel…
Hy onthou net van landbou ; omdat hy nie kan wag, dat plase van hul eienaars, gegryp kan word nie.
Wonder of hy n rondte golf sal kan klaar speel.. of vir n begin die EERSTE NEGE gate. Hoe toevallig nog n 9….OOOOOPS!
My laerskool kinders lag vir jou want jy het geen benul waarvan jy praat nie.
Daar is n gesegde – vriende kan jy kies maar nie familie. So is jy Zuma soos daai familie wat jy nie wil ken nie. Jy wonder hoekom? Ons het geen RESPEK vir jou.
gerrit du toit · 3 jaar gelede
Die ministers wat hom (mr. Zuma) slaafs navolg en ondersteun is n werklike problem.n kabinet sonder eergevoel en trots..Hoe kyk hulle mense in die oe
Al wat hy verdien in alle waardigheid is n armyboot onder sy vet dinges. Niks meer nie, dalk n showerkop as afskeidsgeskenk.
Naas grote heer Mugabe is hierdie seer sekerlik die mees verspotte landsleier. Maar dié man moet altyd bietjie dans, bietjie giggle en baie nonsense kwytraak. Totaal en al 'n mislukking in sy amp. Wat se snert is dit van mishandeling???? HIerdie man is grootliks verantwoordelik daarvoor dat wettige landsburgers nie beskerm word teen misdaad en alle gepaardgaande gedrag van belhamels en rebelle. Hy moet nie begin s…t (dit staan vir snert!?) praat nie – mens moet hom op Fokus kry en dit moet 'n weeklange uitsending wees met geen ander stories op nie. Die publiek mag hom vrae vra. Hy moet dit antwoord – hy mag nie hum, ha, giggle of weghol nie.